Apple føjer Picture-in-Picture til dit Apple TV

Apple udelod at fortælle om en spændende ny funktion, da de præsenterede tvOS 13 under World Wide Developers Conference i starten af juni; Picture-in-Picture, eller PIP, der gør det muligt at skrumpe video, der afspilles, til et lille vindue i et hjørne af skærmen, så man kan bladre rundt på Apple TV mens man fortsætter med at se det, man var i gang med. Funktionen er med i den nye Beta 2 af tvOS, som blev udsendt mandag.

Funktionen er ikke ny i Apple-universet: Picture-in-Picture har fungeret på iPad’en siden iOS 9, men nu kommer den altså også til fjernsynet. I første omgang ser det ud til at PiP er begrænset til den nye Apple TV-app, men forhåbentlig kommer funktionen også til at fungere sammen med HBO, Netflix og de øvrige strraming-apps.

tvOS 13 er som nævnt i anden beta-fase nu – og er kun tilgængelig til registrerede udviklere. Apple lover at der kommer en såkaldt public beta i løbet af juli måned. Ud over PiP byder tvOS 13 blandt andet på understøttelse af flere brugere og spilcontrollere fra Xbox og PlayStation-konsollerne.

Apple føjer Picture-in-Picture til dit Apple TV